《陪钱塘马先生游两峰僧寺》
宋代·赵公豫

两峰舟少阻，精舍可桥通。竹映阶苔绿，桃侵佛幔红。

心萦章贡外，情寄笑谈中。坐久愁烦渴，供茶爱远公。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。